**ТӨРИЙН АЛБАНЫ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХТУХАЙ ХУУЛИЙН ТӨСЛИЙН ҮР НӨЛӨӨГ ҮНЭЛСЭН СУДАЛГААНЫ ТАЙЛАН**

**2021 он**

**ГАРЧИГ**

**УДИРТГАЛ**

**НЭГ.ЕРӨНХИЙ ЗҮЙЛ**

**ХОЁР.ШАЛГУУР ҮЗҮҮЛЭЛТИЙГ СОНГОСОН БАЙДАЛ, ҮНДЭСЛЭЛ**

**ГУРАВ.ХУУЛИЙН ТӨСЛӨӨС ҮР НӨЛӨӨГ НЬ ТООЦОХ ХЭСГЭЭ ТОГТООСОН БАЙДАЛ**

3.1.“Зорилгод хүрэх байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ сонгосон байдал

3.2.“Практикт хэрэгжих боломж” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ сонгосон байдал

3.3.“Ойлгомжтой байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ сонгосон байдал

3.4.“Харилцан уялдаа” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ сонгосон байдал

**ДӨРӨВ.ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

4.1.“Зорилгод хүрэх байдал” шалгуур үзүүлэлтээр үнэлсэн талаар

4.2.“Практикт хэрэгжих боломж” шалгуур үзүүлэлтээр үнэлсэн талаар

4.3.“Ойлгомжтой байдал” шалгуур үзүүлэлтээр үнэлсэн талаар

4.4.“Харилцан уялдаа” шалгуур үзүүлэлтээр үнэлсэн талаар

**ТАВ.ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ**

5.1.Үнэлэлт, дүгнэлт

5.2.Зөвлөмж

**АШИГЛАСАН ЭХ СУРВАЛЖ**

**УДИРТГАЛ**

Хууль тогтоомжийн тухай хуулийн 1 дүгээр зүйлийн 1.1 дэх хэсэгт “… хууль, Улсын Их Хурлын бусад шийдвэр /цаашид “хууль тогтоомж” гэх/-ийг санаачлах, боловсруулах ажиллагааны үндэслэл, чанарыг сайжруулах, түүнд олон нийтийн оролцоог хангах, хууль тогтоомжийн төсөлд тавих шаардлагыг тодорхойлох, хууль тогтоомжийн хэрэгжилтийн үр нөлөөг үнэлэх замаар хууль дээдлэх ёсыг бэхжүүлэх…” гэж заасан.

 Хуулийн дээрх зорилтын хүрээнд 2017 оны 1 дүгээр сарын 1-ний өдрөөс эхлэн хүчин төгөлдөр мөрдөж эхэлсэн Хууль тогтоомжийн тухай хуулийн хэрэгжилтийг хангах үүднээс Монгол Улсын Засгийн газрын 2016 оны “Аргачлал батлах тухай” 59 дүгээр тогтоолын 3 дугаар хавсралтаар баталсан “Хууль тогтоомжийн төслийн үр нөлөөг үнэлэх аргачлал”-ын дагуу Төрийн албаны тухай хуульд нэмэлт, өөрчлөлт оруулах тухай хуульд холбогдох судалгааг хийсэн болно.

 Энэхүү судалгаагаар Төрийн албаны тухай хуульд нэмэлт, өөрчлөлт оруулах тухай хуулийн төслийн үр нөлөөг үнэлж, уг төслийн давхардал, хийдэл, зөрчлийг арилгах замаар төрийн улс төрийн, тусгай, үйлчилгээний албан тушаалд ажилласан болон тухайн салбарт мэргэжлээрээ ажилласан хугацааг төрийн албанд болон төрийн захиргааны албан тушаалд ажилласан хугацаанд тодорхой хувиар дүйцүүлэн тооцох, улмаар төрийн жинхэнэ албан тушаалын сул орон тоог төрийн улс төрийн, тусгай, үйлчилгээний албан тушаалд болон мэргэжлээрээ ажиллаж байгаа иргэнээс нөхөх, төрийн албаны хүний нөөцийн удирдлагын чиг үүргүүд Засгийн газарт байх талаар Монгол Улсын Засгийн газрын тухай хуульд заасан зохицуулалтад нийцүүлэн төрийн албаны төв байгууллагын үндсэн чиг үүрэгт үл хамаарах бүрэн эрх, үйл ажиллагааг хасаж, төрийн жинхэнэ албаны ерөнхий шалгалтыг улиралд нэгээс доошгүй удаа зохион байгуулж байхад чиглэсэн хуулийн төсөл боловсруулахад хууль санаачлагчид дэмжлэг үзүүлэх, улмаар хуулийн төслийн чанарыг сайжруулах талаар зөвлөмж өгөхийг зорьсон болно.

--- оOo ---

**ТӨРИЙН АЛБАНЫ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮР НӨЛӨӨГ ҮНЭЛСЭН СУДАЛГААНЫ ТАЙЛАН**

**НЭГ.ЕРӨНХИЙ ЗҮЙЛ**

Энэхүү үнэлгээг Төрийн албаны тухай хуульд нэмэлт, өөрчлөлт оруулах тухай хуулийн төслийн зүйл, заалтад Хууль тогтоомжийн тухай хуулийн 17 дугаар зүйлд заасны дагуу дүн шинжилгээ хийх, үр нөлөөг тооцож, давхардал, хийдэл, зөрчлийг илрүүлэн хуулийн зүйл, заалтыг ойлгомжтой, хэрэгжих боломжтой байдлаар боловсруулахад зөвлөмж өгөх, улмаар хуулийн төслийн чанарыг сайжруулах зорилгоор гүйцэтгэв.

Төрийн албаны тухай хуульд нэмэлт, өөрчлөлт оруулах тухай хуулийн төслийн /цаашид “хуулийн төсөл” гэх/ үр нөлөөг үнэлэх ажиллагааг Монгол Улсын Засгийн газрын 2016 оны 59 дүгээр тогтоолын 3 дугаар хавсралтаар баталсан “Хууль тогтоомжийн төслийн үр нөлөө тооцох аргачлал”-д /цаашид “Аргачлал” гэх/ заасны дагуу дараах үе шатаар хийлээ.

1. Хуулийн төслийн үр нөлөөг үнэлэх шалгуур үзүүлэлтийг сонгох;
2. Хуулийн төслөөс үр нөлөө тооцох хэсгээ тогтоох;
3. Шалгуур үзүүлэлтэд тохирох шалгах хэрэгслийн дагуу үр нөлөөг үнэлэх;
4. Үр дүнг үнэлж, зөвлөмж өгөх.

**ХОЁР.ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН ТАЛААР**

Үнэлгээнд хуулийн төслийн зорилго, хамрах хүрээ, зохицуулах асуудалтай уялдуулан аргачлалын 2.9 дэх заалтад заасны дагуу 6 шалгуур үзүүлэлтээс дараах 4 шалгуур үзүүлэлтийг сонголоо. Үүнд:

1. Зорилгод хүрэх байдал;
2. Практикт хэрэгжих боломж;
3. Ойлгомжтой байдал;
4. Харилцан уялдаа зэрэг болно.

**Шалгуур үзүүлэлтийг сонгосон байдал**:

**Зорилгод хүрэх байдал:**

Шалгуур үзүүлэлтийн хүрээнд хуулийн төслийн зорилго нь үзэл баримтлалд тусгасан хуулийн төслийг боловсруулах болсон үндэслэл, шаардлагад нийцсэн эсэх /бүрэн илэрхийлж чадсан эсэх/, хуулийн төслийн зорилго нь тухай салбарт мэргэжлээрээ ажиллаж байгаа иргэний мэдлэг, туршлага, ур чадварыг төрийн захиргааны албанд авч ашиглах, иргэд төрийн албанд, түүн дундаа төрийн захиргааны албан тушаалд ажиллах адил тэгш боломжтой байх нөхцөлийг хангах, төрийн албаны хүний нөөцийн удирдлагын чиг үүргийн зохист харьцааг бий болгох, төрийн жинхэнэ албаны ерөнхий шалгалтыг улирал тутамд зохион байгуулдаг болгоход чиглэгдэж байгааг анхаарч, хуулийн төслийн зохицуулалт нь хуулийн төслөөр зохицуулахаар тавьсан зорилгод хүрч чадах эсэхийг үнэлэхээр энэ шалгуур үзүүлэлтийг сонгов.

**Практикт хэрэгжих боломж:**

Шалгуур үзүүлэлтийн хүрээнд хуулийн төслийн зохицуулалтыг дагаж мөрдөх буюу хэрэгжүүлэх боломж байгаа эсэхийг, тухайлбал хуулийн төслийг хэрэгжүүлэх этгээд байгаа эсэх, тэдгээр этгээдэд тухайн хуулийн зохицуулалтыг хэрэгжүүлэх боломжтой эсэхийг шалгахаар энэ шалгуурыг сонгов.

**Ойлгомжтой байдал:**

Хуулийн төсөл нь түүнийг хэрэглэх, хэрэгжүүлэх этгээдийн хувьд ойлгомжтой, логик дэс дараалалтай томьёологдсон эсэхийг шалгахаар энэ шалгуур үзүүлэлтийг сонгов.

**Харилцан уялдаа:**

Хуулийн төслийг бүхэлд нь Монгол Улсын Үндсэн хууль болон хүчин төгөлдөр үйлчилж байгаа бусад хууль тогтоомжтой нийцэж байгаа эсэх, төрийн байгууллагын чиг үүрэгтэй давхардсан, зөрчилдсөн эсэхийг шалгахаар энэ шалгуур үзүүлэлтийг сонгов.

**Бусад шалгуур үзүүлэлтийн талаар:**

 Хуулийн төсөлд иргэдийн эрх чөлөөг хязгаарлах, аж ахуйн нэгжүүдэд шинээр үүрэг хүлээлгэсэн, эсхүл тухайн хуулийн төслийг хэрэгжүүлэх байгууллагын үйл ажиллагаанд нийцэхгүй зохицуулалт агуулаагүй тул хүлээн зөвшөөрөгдөх байдал шалгуур үзүүлэлтээр үнэлгээ хийх шаардлагагүй гэж үзсэн болно.

Хуулийн төслийг хэрэгжүүлэхтэй холбоотой гарах зардлын тооцоог тусгайлан хийгдэх тул зардал шалгуур үзүүлэлтийг сонгоогүй болно.

**ГУРАВ.ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ**

**ТОГТООСОН БАЙДАЛ**

Энэ хэсэгт уг хуулийн төслөөс үр нөлөөг нь үнэлэх хэсгээ тогтоож, сонгосон шалгуур үзүүлэлтийн хүрээнд холбогдох зүйл, заалтыг сонгон авав. Энэхүү зүйл, заалтыг сонгохдоо хууль зүйн хувьд шууд үр дагавар үүсгэж байгаа голлох ач холбогдол бүхий заалтуудыг сонгож авсан. Өөрөөр хэлбэл, тухайн төслийн үр нөлөөг үнэлэхдээ цаг хугацаа, зардал хэмнэх үүднээс хуулийн төсөлд шинээр нэмж орж буй, голлох ач холбогдол бүхий заалтыг сонгож, тухайн сонгож буй зүйл, заалтын үр нөлөөг судлах болно.

Сонгосон шалгуур үзүүлэлтийн дагуу хуулийн төслөөс үр нөлөөг нь тооцох хэсгээ тогтоосон шалгуур үзүүлэлт тус бүрээр авч үзвэл:

**“Зорилгод хүрэх байдал”** шалгуур үзүүлэлтийн хүрээнд хуулийн төслийн үзэл баримтлалд тусгасан хуулийн төслийг боловсруулах үндэслэл, шаардлагад хуулийн төслийн зохицуулалт нь нийцэж байгаа эсэхэд дүн шинжилгээ хийх үүднээс хуулийн төслийн үзэл баримтлалтай танилцаж, хуулийн төсөл боловсруулах үндэслэл, шаардлага, хуулийн төслийн зорилго болон зорилгод хүрэхэд чиглэгдсэн, мөн түүнийг тодорхой илэрхийлж чадахуйц зохицуулалтыг сонгов.

Хуулийн төслийн үзэл баримтлалд:

1.Төрийн албаны тухай хуулийн шинэчилсэн найруулга батлагдаад дариу 3 жил 6 сар, хүчин төгөлдөр мөрдөгдөж эхлээд 2 жил 6 сарын хугацаа өнгөрсөн боловч төрийн албаны шинэтгэлийн дараагийн үе шатыг эхлүүлэх, төрийн албыг иргэдийн эрх ашигт илүү нийцсэн, мэргэшсэн, тогтвортой, хариуцлага, ёс зүйтэй, үр ашигтай тогтолцоонд шилжүүлэх чухал ач холбогдолтой хуулийн зарим зохицуулалтын биелэлт туйлын хангалтгүй төрийн байгууллагын үйл ажиллагаа цалгардах, эзэнгүйдэх, төрийн албаны хууль зөрчигдөх нөхцөлд хүрсэн. Энэ нь төрийн захиргааны ахлах түшмэлээс эхлэн тэргүүн түшмэлийн ангилалд хамаарах албан тушаалд томилогдох иргэнд төрийн алба болон төрийн захиргааны албанд ажилласан байх хугацаа тогтоож, төрийн захиргааны албанд шинэ менежмент, мэдлэг хандлага нэвтрэх, хөгжихийг хязгаарлаж, хувийн хэвшилд ажиллаж байгаа болон мэргэжлээрээ ажиллаж байгаа иргэн төрийн захиргааны албанд ажиллах боломжгүйд хүргэсэнтэй шууд холбоотой. Иймд дотоод, гадаадын аж ахуйн нэгж, байгууллагад ажилласан хугацааг төрийн алба хаасан хугацаанд оруулан тооцох, түүнчлэн төрийн улс төрийн, тусгай, үйлчилгээний албан тушаалд ажилласан болон мэргэжлээрээ ажилласан хугацааг төрийн захиргааны албан тушаалд ажилласан хугацаанд дүйцүүлэн тооцдог болох;

2.Төрийн албаны тухай хуулийг шинэчлэн батлахдаа төрийн албаны төв байгууллагын үндсэн чиг үүрэгт үл хамаарах цөөнгүй бүрэн эрх, чиг үүргийг Төрийн албаны зөвлөлд өгсөн нь онол, практик болон олон улсын чиг хандлагад нийцээгүй тул Монгол Улсын Засгийн газрын тухай хуульд төрийн албаны хүний нөөцийн удирдлагын чиг үүргүүд Засгийн газарт байх талаар заасан зохицуулалтад нийцүүлэн төрийн албаны төв байгууллагын үндсэн чиг үүрэгт үл хамаарах зарим үйл ажиллагааг Засгийн газарт шийлжүүлэх;

3.Төрийн жинхэнэ албаны ерөнхий шалгалтыг жилд нэг удаа зохион байгуулж байгаа нь төрийн жинхэнэ албан хаагчийн нөөцийг бүрдүүлж төрийн албаны сул орон тоо гарсан даруйд нөхөх, төрийн байгууллагын хэвийн, тасралтгүй үйл ажиллагааг хангах шаарлагыг хангахгүй байгаа тул түүнийг улиралд нэгээс доошгүй удаа зохион байгуулж байх шаардлагатай гэсэн зүйлүүдийг хуулийн төсөл боловсруулах үндэслэл, шаардлага болгон дурджээ.

Хуулийн төслийн үзэл баримтлалд дурдсан дээрх үндэслэл, шаардлагад дурдсанаар төрийн улс төрийн, тусгай, үйлчилгээний албан тушаалд болон тухайн салбарт мэргэжлээрээ ажиллаж байгаа иргэний мэдлэг, туршлага, ур чадварыг төрийн захиргааны албанд авч ашиглах, иргэд төрийн албанд, түүн дундаа төрийн захиргааны албан тушаалд ажиллах адил тэгш боломжтой байх нөхцөлийг хангах, төрийн албаны хүний нөөцийн удирдлагын чиг үүргийн зохист харьцааг бий болгох, төрийн жинхэнэ албаны ерөнхий шалгалтыг улирал тутамд зохион байгуулдаг болгоход оршино. хуулийн төслийн зорилго чиглэгдэж байна.

Аливаа хуулийн зохицуулалт нь хуулийн төсөл боловсруулах болсон хэрэгцээ, шаардлагад нийцсэн байх ёстой учраас нэн түрүүнд хуулийн төслийн зорилгыг хуулийн төслийн үзэл баримтлалд дурдсан үндэслэл, шаардлага болон зорилготой харьцуулан дараах байдлаар үнэлэх хэсгээ тогтоолоо

|  |  |
| --- | --- |
| Хуулийн төслийн хэрэгцээ, шаардлага/Хуулийн төслийн үзэл баримтлалаас/ | Хуулийн төслийн зорилго |
| 1.Төрийн албаны тухай хуулийн шинэчилсэн найруулга батлагдаад дариу 2 жил 10 сар, хүчин төгөлдөр мөрдөгдөж эхлээд 1 жил 10 сарын хугацаа өнгөрсөн боловч төрийн албаны шинэтгэлийн дараагийн үе шатыг эхлүүлэх, төрийн албыг иргэдийн эрх ашигт илүү нийцсэн, мэргэшсэн, тогтвортой, хариуцлага, ёс зүйтэй, үр ашигтай тогтолцоонд шилжүүлэх чухал ач холбогдолтой хуулийн зарим зохицуулалтын биелэлт туйлын хангалтгүй төрийн байгууллагын үйл ажиллагаа цалгардах, эзэнгүйдэх, төрийн албаны хууль зөрчигдөх нөхцөлд хүрсэн. Энэ нь төрийн захиргааны ахлах түшмэлээс эхлэн тэргүүн түшмэлийн ангилалд хамаарах албан тушаалд томилогдох иргэнд төрийн алба болон төрийн захиргааны албанд ажилласан байх хугацаа тогтоож, төрийн захиргааны албанд шинэ менежмент, мэдлэг хандлага нэвтрэх, хөгжихийг хязгаарлаж, хувийн хэвшилд ажиллаж байгаа болон мэргэжлээрээ ажиллаж байгаа иргэн төрийн захиргааны албанд ажиллах боломжгүйд хүргэсэнтэй шууд холбоотой. Иймд дотоод, гадаадын аж ахуйн нэгж, байгууллагад ажилласан хугацааг төрийн алба хаасан хугацаанд оруулан тооцох, түүнчлэн төрийн улс төрийн, тусгай, үйлчилгээний албан тушаалд ажилласан болон мэргэжлээрээ ажилласан хугацааг төрийн захиргааны албан тушаалд ажилласан хугацаанд дүйцүүлэн тооцдог болох; 2.Төрийн албаны тухай хуулийг шинэчлэн батлахдаа төрийн албаны төв байгууллагын үндсэн чиг үүрэгт үл хамаарах цөөнгүй бүрэн эрх, чиг үүргийг Төрийн албаны зөвлөлд өгсөн нь онол, практик болон олон улсын чиг хандлагад нийцээгүй тул Монгол Улсын Засгийн газрын тухай хуульд төрийн албаны хүний нөөцийн удирдлагын чиг үүргүүд Засгийн газарт байх талаар заасан зохицуулалтад нийцүүлэн төрийн албаны төв байгууллагын үндсэн чиг үүрэгт үл хамаарах зарим үйл ажиллагааг Засгийн газарт шийлжүүлэх; 3.Төрийн жинхэнэ албаны ерөнхий шалгалтыг жилд нэг удаа зохион байгуулж байгаа нь төрийн жинхэнэ албан хаагчийн нөөцийг бүрдүүлж төрийн албаны сул орон тоо гарсан даруйд нөхөх, төрийн байгууллагын хэвийн, тасралтгүй үйл ажиллагааг хангах шаарлагыг хангахгүй байгаа тул түүнийг улиралд нэгээс доошгүй удаа зохион байгуулж байх шаардлагатай |  Хуулийн төслийн зорилго нь төрийн улс төрийн, тусгай, үйлчилгээний албан тушаалд болон тухайн салбарт мэргэжлээрээ ажиллаж байгаа иргэний мэдлэг, туршлага, ур чадварыг төрийн захиргааны албанд авч ашиглах, иргэд төрийн албанд, түүн дундаа төрийн захиргааны албан тушаалд ажиллах адил тэгш боломжтой байх нөхцөлийг хангах, төрийн албаны хүний нөөцийн удирдлагын чиг үүргийн зохист харьцааг бий болгох, төрийн жинхэнэ албаны ерөнхий шалгалтыг улирал тутамд зохион байгуулдаг болгоход оршино. |

 Түүнчлэн хуулийн төслийн зохицуулалт нь хуулийн төслийн зорилгыг хангахад чиглэсэн эсэхийг үнэлэх үүднээс хуулийн төслийн зорилго, зорилтод хүрэхэд чиглэсэн дараах зохицуулалтын үр нөлөөнд үнэлгээ өгхөөр сонголоо.

Хүснэгт 1.

|  |  |  |
| --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** |
| 1 | Зорилгод хүрэх байдал | Хуулийн төслийн 1, 2, 3, 4, 5 дугаар зүйл.  |

**“Практикт хэрэгжих боломж”** гэсэн шалгуур үзүүлэлтийн хүрээнд хуулийн төслийг бүхэлд нь сонгож авав.

**“Ойлгомжтой байдал”** гэсэн шалгуур үзүүлэлтийн хүрээнд хуулийн төсөл нь боловсруулалтын хувьд Хууль тогтоомжийн тухай хуулийн Дөрөвдүгээр бүлэг болон Монгол Улсын Засгийн газрын 2016 оны “Аргачлал батлах тухай” 59 дүгээр тогтоолын 2 дугаар хавсралтаар батлагдсан Хууль тогтоомжийн төсөл боловсруулах аргачлалд заасан шаардлагыг хангасан эсэх, түүнчлэн хуулийг хэрэглэх, хэрэгжүүлэх этгээдүүд хуулийг ойлгож хэрэглэх, хэрэгжүүлэх боломжтой байдлаар болвсруулагдсан эсэхийг шалгахын тулд хуулийн төслийг бүхэлд нь сонгож авлаа./Хуулийн төсөл нь 5 зүйлтэй./

**“Харилцан уялдаа”** гэсэн шалгуур үзүүлэлтийн хүрээнд хуулийн төслийг аргачлалд тусгасан хуулийн төслийн үр нөлөөг үнэлэх стандарт асуултуудад хариулах замаар уялдаа холбоог шалгахын тулд хуулийн төслийг бүхэлд нь авч үзэхээр тооцлоо. /Хуулийн төсөл нь 5 зүйлтэй./

**ДӨРӨВ.ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

Өмнөх үе шатанд хуулийн төслийн үр нөлөөг үнэлэх шалгуур үзүүлэлтийг сонгож, үр нөлөөг үнэлэх хэсгүүдийг тогтоосон. Энэ үе шатанд тэдгээр үзүүлэлтүүдэд тохирох дараах шалгах хэрэгслээр үр нөлөөг үнэлэв. Үүнд:

Хүснэгт 2.

|  |  |  |  |
| --- | --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** | **Шалгах хэрэгсэл** |
| 1 | Зорилгод хүрэх байдал  | Хуулийн төслийн зохицуулалтыг бүхэлд нь | Зорилгод дүн шинжилгээ хийх |
| 2 | Практикт хэрэгжих боломж | Хуулийн төслийн зохицуулалтыг бүхэлд нь | Холбогдох зохицуулалтын практик нөхцөл байдалд шинжилгээ хийх |
| 3 | Ойлгомжтой байдал  | Хуулийн төслийн зохицуулалтыг бүхэлд нь | Хууль тогтоомжийн тухай хуулийн 25, 28, 29, 30 дугаар зүйл болон Хууль тогтоогжийн төсөл боловсруулах аргачлал[[1]](#footnote-1)-д заасан шаардлагыг ханасан эсэхийг шалгах |
| 4 | Харилцан уялдаа  | Хуулийн төслийн зохицуулалтыг бүхэлд нь | Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.7, 29.1.10-т болон Хууль тогтоогжийн төсөл боловсруулах аргачлалд заасан шаардлагыг ханасан эсэхийг шалгах  |

### 4.1.“Зорилгод хүрэх байдал” шалгуур үзүүлэлтээр үнэлсэн талаар

Хуулийн төслийн үзэл баримтлалд дурдсан хэрэгцээ, шаардлагыг хуулийн төсөлд томьёолсон зорилго, зорилт болон зохицуулалттай харьцуулан үзлээ.

 Хуулийн төслийн үзэл баримтлалд дурдсан хэрэгцээ, шаардлагыг хураангуйлан авч үзвэл төрийн улс төрийн, тусгай, үйлчилгээний албан тушаалд болон тухайн салбарт мэргэжлээрээ ажиллаж байгаа иргэний мэдлэг, туршлага, ур чадварыг төрийн захиргааны албанд авч ашиглах, иргэд төрийн албанд, түүн дундаа төрийн захиргааны албан тушаалд ажиллах адил тэгш боломжтой байх нөхцөлийг хангах, төрийн албаны хүний нөөцийн удирдлагын чиг үүргийн зохист харьцааг бий болгох, төрийн жинхэнэ албаны ерөнхий шалгалтыг улирал тутамд зохион байгуулдаг болгоход хуулийн төслийн зорилго оршиж байна.

**Иймд хуулийн төслийн зохицуулалт нь хуулийн төслийн зорилгыг хангахад чиглэсэн эсэх, тэдгээр нь зорилгыг хангах боломжтой байдлаар томьёологдсон эсхийг үнэлэхээр хуулийн төслийн зорилгыг сонгож авсан дараах зохицуулалттай харьцуулан дүн шинжилгээ хийлээ.**

 **Хуулийн төслийн 1, 2, 3, 4, 5 дугаар зүйл**

|  |
| --- |
|  **1 дүгээр зүйл.**Төрийн албаны тухай хуульд доор дурдсан агуулгатай дараах хэсэг нэмсүгэй: **1/23 дугаар зүйлийн 23.3, 23.4 дэх хэсэг:**“23.3.Энэ хуулийн 10.1.1, 10.1.3, 10.1.4-т заасан албан тушаалд ажилласан, тухайн салбартаа мэргэжлээрээ ажилласан хугацааг энэ хуулийн 23.2-т заасан төрийн албанд болон төрийн захиргааны тухайн албан тушаалын ангилалд хамаарах албан тушаалд ажилласан хугацаанд тодорхой хувиар дүйцүүлэн тооцно.23.4.Энэ хуулийн 23.3-т заасан хугацааг төрийн албанд болон төрийн захиргааны албан тушаалын ангилалд хамаарах албан тушаалд ажилласан хугацаанд дүйцүүлэн тооцох журмыг Засгийн газар батална.” **2 дугаар зүйл.**Төрийн албаны тухай хуулийн дараах заалтыг доор дурдсанаар өөрчлөн найруулсугай:**1/66 дугаар зүйлийн 66.1.7 дахь заалт**  “66.1.7.чиг үүргийн шинжилгээ хийхэд төрийн байгууллагад мэргэшил, арга зүйн зөвлөгөө өгөх;”  **3 дугаар зүйл.**Төрийн албаны тухай 17 дугаар зүйлийн зүйлийн 17.1 дэх хэсгийн, 18 дугаар зүйлийн 18.7 дахь хэсгийн, 21 дүгээр зүйлийн 21.5 дахь хэсгийн “төрийн албаны төв байгууллагын” гэснийг “Засгийн газрын” гэж тус тус, 27 дугаар зүйлийн 27.1.1 дэх заалтын “төрийн байгууллагад ажиллаж байгаа төрийн албан хаагчдаас,” гэснийг “төрийн байгууллагад ажиллаж байгаа төрийн албан хаагчид, энэ хуулийн 23.3-т заасан иргэнээс,” гэж, мөн зүйлийн 27.1.2 дахь заалтын “эсхүл холбогдох бусад төрийн байгууллагад ажиллаж байгаа төрийн албан хаагчдаас” гэснийг “эсхүл холбогдох бусад төрийн байгууллагад ажиллаж байгаа төрийн албан хаагчид, энэ хуулийн 23.3-т заасан иргэнээс” гэж, 33 дугаар зүйлийн 33.7 дахь хэсгийн “жилд” гэснийг “улиралд” гэж, “23.3, 23.4, 23.5, 23.6” гэсэн дугаарыг “23.5, 23.6, 23.7, 23.8” гэж тус тус өөрчилсүгэй.  **4 дүгээр зүйл.**Төрийн албаны тухай хуулийн 66 дугаар зүйлийн 66.1.8 дахь заалтын “улсын болон орон нутгийн төсвийн удирдлагын зардлын төслийг боловсруулах, хянаж батлахад зохих журмын дагуу санал гаргах” гэснийг тус тус хассугай. **5 дугаар зүйл.**Төрийн албаны тухай хуулийн 41 дүгээр зүйлийн 41.3 дахь хэсэг, 64 дүгээр зүйлийн 64.2.3 дахь заалтыг тус тус хүчингүй болсонд тооцсугай. |

 Одоо хүчин төгөлдөр мөрдөгдөж байгаа Төрийн албаны тухай хуулийн 23 дугаар зүйлийн 23.2 дахь хэсэгт төрийн захиргааны албан тушаалд тавигдах тусгай шаардлагад төрийн албанд болон төрийн захиргааны албан ажилласан жилийн хугацаа тогтоосон байх тул хуулийн төслийн 1 дүгээр зүйлд төрийн улс төрийн, тусгай, үйлчилгээний албан тушаалд ажилласан, тухайн салбартаа мэргэжлээрээ ажилласан хугацааг энэ хуулийн 23.2-т заасан төрийн албанд болон төрийн захиргааны тухайн албан тушаалын ангилалд хамаарах албан тушаалд ажилласан хугацаанд тодорхой хувиар дүйцүүлэн тооцно. Энэ хуулийн 23.3-т заасан хугацааг төрийн албанд болон төрийн захиргааны албан тушаалын ангилалд хамаарах албан тушаалд ажилласан хугацаанд дүйцүүлэн тооцох журмыг Засгийн газар батална.”. Мөн хуулийн төслийн 3 дугаар зүйлд төрийн жинхэнэ албан тушаалын сул орон тоог зөвхөн төрийн байгууллагад ажиллаж байгаа төрийн албан хаагчдаас нөхөх зохицуулалтыг өөрчилж төрийн улс төрийн, тусгай, үйлчилгээний албан тушаалд болон тухайн салбартаа мэргэжлээрээ ажиллаж байгаа иргэнээс нөхөж болохоор зохицуулсан нь хуулийн төслийн үзэл баримтлалд дурдсан “төрийн улс төрийн, тусгай, үйлчилгээний албан тушаалд болон тухайн салбарт мэргэжлээрээ ажиллаж байгаа иргэний мэдлэг, туршлага, ур чадварыг төрийн захиргааны албанд авч ашиглах, иргэд төрийн албанд, түүн дундаа төрийн захиргааны албан тушаалд ажиллах адил тэгш боломжтой байх нөхцөлийг хангах” зорилгыг хангаж байна.

Хуулийн төслийн 2, 3, 4, 5 дугаар зүйлд Төрийн албаны зөвлөлийн бүрэн эрхээс төрийн захиргааны байгууллагын тогтолцоо, бүтцийн ерөнхий бүдүүвчийг боловсруулан батлахад Улсын Их Хурал, Засгийн газарт санал өгөх, улсын болон орон нутгийн төсвийн удирдлагын зардлын төслийг боловсруулах, хянаж батлахад зохих журмын дагуу санал гаргах чиг үүргийг хасаж, төрийн өндөр албан тушаалтны зэрэг зиндаа, түүнтэй адилтгах төрийн албан тушаалтны зэрэглэл, Улсын Их Хурал, Ерөнхийлөгч, Засгийн газар, Улсын дээд шүүх, Үндсэн хуулийн цэц, Улсын ерөнхий прокурорын газар, Хүний эрхийн Үндэсний Комисс, Төрийн албаны зөвлөл, Үндэсний аюулгүй байдлын зөвлөл, Сонгуулийн ерөнхий хороо, Санхүүгийн зохицуулах хороо, Үндэсний статистикийн хороо, Шүүхийн ерөнхий зөвлөл болон Шүүхийн сахилгын хорооны ажлын албаны удирдах, гүйцэтгэх албан тушаалын ангилал, зэрэглэл болон төрийн албаны зарим онцлог салбарын албан тушаалын зэрэг дэвийг боловсруулж Улсын Их Хуралд санал болгох чиг үүргийг Засгийн газарт шилжүүлсэн нь хуулийн төслийн үзэл баримтлад дурдсан “төрийн албаны хүний нөөцийн удирдлагын чиг үүргийн зохист харьцааг бий болгох” зорилгыг хангаж байна.

Хуулийн төслийн 3 дугаар зүйлд Төрийн албаны тухай хуулийн 33 дугаар зүйлийн 33.7 дахь хэсэгт заасан Төрийн жинхэнэ албаны ерөнхий шалгалтыг жилд нэгээс доошгүй удаа зохион байгуулах зохицуулалтыг өөрчилж улирал тутамд зохион байгуулдаг болгох өөрчлөлтийг тусгасан нь хуулийн төслийн зорилгыг хангахаар байна.

 **Үнэлгээ:** Энэ хэсэгт дурдсан хуулийн төслийн заалтууд нь хуулийн төслийн үзэл баримтлалд дурдсан шалтгаан, нөхцөлийг шийдвэрлэх боломжтой буюу тавигдсан зорилгод хүрэх боломжтой гэж үзэж байна.

### 4.2.“Практикт хэрэгжих боломж” шалгуур үзүүлэлтээр үнэлсэн талаар

Хуулийн төслийн холбогдох заалтыг хэрэгжүүлэх этгээд байгаа эсэх, төсөлд заасан чиг үүргийг хэрэгжүүлэх боломж байгаа эсэхийг хүснэгт-3-аас үзнэ үү.

Хүснэгт 3

|  |  |
| --- | --- |
| **Практикт хэрэгжих боломж** | **Хуулийн төслийн заалт** |
| 1 | Хуулийн төслийг хэрэгжүүлэх этгээд байгаа эсэх, тэдгээр этгээдэд тухайн хуулийн зохицуулалтыг хэрэгжүүлэх боломжтой эсэх  |  **Хуулийн төсөл** **1 дүгээр зүйл.**Төрийн албаны тухай хуульд доор дурдсан агуулгатай дараах хэсэг нэмсүгэй: **1/23 дугаар зүйлийн 23.3, 23.4 дэх хэсэг:**“23.3.Энэ хуулийн 10.1.1, 10.1.3, 10.1.4-т заасан албан тушаалд ажилласан, тухайн салбартаа мэргэжлээрээ ажилласан хугацааг энэ хуулийн 23.2-т заасан төрийн албанд болон төрийн захиргааны тухайн албан тушаалын ангилалд хамаарах албан тушаалд ажилласан хугацаанд тодорхой хувиар дүйцүүлэн тооцно.23.4.Энэ хуулийн 23.3-т заасан хугацааг төрийн албанд болон төрийн захиргааны албан тушаалын ангилалд хамаарах албан тушаалд ажилласан хугацаанд дүйцүүлэн тооцох журмыг Засгийн газар батална.” **2 дугаар зүйл.**Төрийн албаны тухай хуулийн дараах заалтыг доор дурдсанаар өөрчлөн найруулсугай:**1/66 дугаар зүйлийн 66.1.7 дахь заалт**  “66.1.7.чиг үүргийн шинжилгээ хийхэд төрийн байгууллагад мэргэшил, арга зүйн зөвлөгөө өгөх;”  **3 дугаар зүйл.**Төрийн албаны тухай 17 дугаар зүйлийн зүйлийн 17.1 дэх хэсгийн, 18 дугаар зүйлийн 18.7 дахь хэсгийн, 21 дүгээр зүйлийн 21.5 дахь хэсгийн “төрийн албаны төв байгууллагын” гэснийг “Засгийн газрын” гэж тус тус, 27 дугаар зүйлийн 27.1.1 дэх заалтын “төрийн байгууллагад ажиллаж байгаа төрийн албан хаагчдаас,” гэснийг “төрийн байгууллагад ажиллаж байгаа төрийн албан хаагчид, энэ хуулийн 23.3-т заасан иргэнээс,” гэж, мөн зүйлийн 27.1.2 дахь заалтын “эсхүл холбогдох бусад төрийн байгууллагад ажиллаж байгаа төрийн албан хаагчдаас” гэснийг “эсхүл холбогдох бусад төрийн байгууллагад ажиллаж байгаа төрийн албан хаагчид, энэ хуулийн 23.3-т заасан иргэнээс” гэж, 33 дугаар зүйлийн 33.7 дахь хэсгийн “жилд” гэснийг “улиралд” гэж, “23.3, 23.4, 23.5, 23.6” гэсэн дугаарыг “23.5, 23.6, 23.7, 23.8” гэж тус тус өөрчилсүгэй.  **4 дүгээр зүйл.**Төрийн албаны тухай хуулийн 66 дугаар зүйлийн 66.1.8 дахь заалтын “улсын болон орон нутгийн төсвийн удирдлагын зардлын төслийг боловсруулах, хянаж батлахад зохих журмын дагуу санал гаргах” гэснийг тус тус хассугай.  **5 дугаар зүйл.**Төрийн албаны тухай хуулийн 41 дүгээр зүйлийн 41.3 дахь хэсэг, 64 дүгээр зүйлийн 64.2.3 дахь заалтыг тус тус хүчингүй болсонд тооцсугай.**Үнэлгээ:**  Төрийн албаны тухай хуулийн 64 дүгээр зүйлийн 64.1 дэх хэсэгт “Засгийн газар төрийн байгууллагын гүйцэтгэл, албан хаагчийн үйл ажиллагааны үр дүн, мэргэшлийн түвшинг үнэлж дүгнэх тогтолцоог бүрдүүлэх, төрийн албаны хөгжлийн бодлого, төлөвлөлтөд нийцүүлэн төрийн албан хаагчийн ажиллах нөхцөл, нийгмийн баталгааг хангах хөтөлбөр боловсруулж хэрэгжүүлнэ.” гэж заасан бөгөөд 65, 66 дугаар зүйлд Төрийн албаны зөвлөл, түүний бүрэн эрхийг хуульчилсан байдаг.  Иймд хуулийн төслийг хэрэгжүүлэх этгээд байгаа, Засгийн газар, Төрийн албаны зөвлөл хуулийн зохицуулалтыг хэрэгжүүлэх боломжтой байна.  |

### 4.3.“Ойлгомжтой байдал” шалгуур үзүүлэлтээр үнэлсэн талаар

 Хууль тогтоомжийн тухай хуулийн 29 дүгээр зүйлд заасан хуулийн төслийн эх бичвэрийн агуулгад тавигдах нийтлэг шаардлагыг хүснэгт 4-өөс үзнэ үү.

Хүснэгт 4

|  |  |  |
| --- | --- | --- |
| **№** | **Хууль тогтоомжийн тухай хуулийн 29 дүгээр зүйлд заасан хуулийн төслийн эх бичвэрийн агуулгад тавигдах нийтлэг шаардлага** | **Хариулт** |
| 1 | 29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх; | Хуулийн төсөл нь бүхэлдээ уг шаардлыг хангасан |
| 2 | 29.1.2.тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх; | Хуулийн төсөл нь бүхэлдээ уг шаардлыг хангасан |
| 3 | 29.1.3.тухайн хуулиар зохицуулах нийгмийн харилцааны хүрээнээс хальсан асуудлыг тусгахгүй байх; | Тийм асуудал тусгаагүй байна |
| 4 | 29.1.4.тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх; | Хуулийн төсөл нь бүхэлдээ Уг шаардлыг хангасан |
| 5 | 29.1.5.зүйл, хэсэг, заалт нь хоорондоо зөрчилгүй байх; | Хуулийн уг шаардлыг хангасан |
| 6 | 29.1.6.хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх; | Хуулийн төсөл нь бүхэлдээ уг шаардлыг хангасан |
| 7 | 29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх; | Хуулийн төсөл нь бүхэлдээ уг шаардлыг хангасан |
| 8 | 29.1.8.тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам; | Хуулийн төсөлд ийм харилцааг тусгаагүй |
| 9 | 29.1.9.шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт; | Хариуцлагын арга хэмжээг энэ хуулиар зохицуулах, хуулийн хүчин төгөлдөр болох хугацааг заах шаардлагагүй, хуулийн төслийг буцаан хэрэглэх, дагаж мөрдөх журам тогтоох шаардлагагүй. Бусад хуулийн зүйл, заалтыг хүчингй болсонд тооцох, хасах заалт байхгүй.  |
| 10 | 29.1.10.шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх; | Нийтийн албанд нийтийн болон хувийн ашиг сонирхлыг зохицуулах, ашиг сонирхлыг зохицуулах тухай хуульд нэмэлт оруулах тухай хуулийн төсөл боловсруулсан.  |
| 11 | 29.1.11.хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана. | Уг төсөлд тусгах шаардлагагүй бөгөөд энэ заалт байхгүй |

Хууль тогтоомжийн тухай хуулийн 30 дугаар зүйлд заасан хуулийн төслийн хэл зүй, найруулгад тавигдах нийтлэг шаардлагыг хүснэгт 5-аас үзнэ үү

Хүснэгт 5

|  |  |  |
| --- | --- | --- |
| **№** | **Хууль тогтоомжийн тухай хуулийн 30 дугаар зүйл.Хуулийн төслийн хэл зүй, найруулгад тавих нийтлэг шаардлага** | **Хариулт** |
| 1 | 30.1.1.Монгол Улсын Үндсэн хууль, бусад хуульд хэрэглэсэн нэр томьёог хэрэглэх; | Уг шаардлыг хангасан |
| 2 | 30.1.2.нэг нэр томьёогоор өөр өөр ойлголтыг илэрхийлэхгүй байх; | Уг шаардлыг хангасан |
| 3 | 30.1.3.үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих; | Уг шаардлыг хангасан |
| 4 | 30.1.4.хүч оруулсан нэр томьёо хэрэглэхгүй байх; | Уг шаардлыг хангасан |
| 5 | 30.1.5.жинхэнэ нэрийг ганц тоон дээр хэрэглэх. | Уг шаардлыг хангасан |

 Хуулийн төслийн зүйл, заалт нь хэрэгжүүлэх, хэрэглэх этгээдүүдэд ойлгомжтой байдлаар томьёологдсон эсэхийг хүснэгт 6-аас үзнэ үү.

Хүснэгт 6

|  |  |
| --- | --- |
| **Ойлгомжтой байдал** | **Хуулийн төслийн заалт** |
| 1 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх |  **1 дүгээр зүйл.**Төрийн албаны тухай хуульд доор дурдсан агуулгатай дараах хэсэг нэмсүгэй: **1/23 дугаар зүйлийн 23.3, 23.4, 23.5 дахь хэсэг:**“23.3.Монгол Улсын нутаг дэвсгэрт үйл ажиллагаа явуулж байгаа дотоод, гадаадын аж ахуйн нэгж, байгууллагад ажилласан хугацааг төрийн алба хаасан хугацаанд оруулан тооцно.23.4.Энэ хуулийн 10.1.1, 10.1.3, 10.1.4-т заасан албан тушаалд ажилласан, энэ хуулийн 23.3-т заасан байгууллагад болон мэргэжлээрээ ажилласан хугацааг энэ хуулийн 23.2-т заасан төрийн захиргааны тухайн албан тушаалын ангилалд хамаарах албан тушаалд ажилласан хугацаанд дүйцүүлэн тооцно.23.5.Энэ хуулийн 23.3, 23.4-т заасан хугацааг төрийн алба хаасан хугацаанд оруулан тооцох болон төрийн захиргааны албан тушаалын ангилалд хамаарах албан тушаалд ажилласан хугацаанд дүйцүүлэн тооцох журмыг Засгийн газар батална.”**Үнэлгээ:**Дээрх зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан. |
| 2 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх |  **2 дугаар зүйл.**Төрийн албаны тухай хуулийн дараах заалтыг доор дурдсанаар өөрчлөн найруулсугай:**1/66 дугаар зүйлийн 66.1.7 дахь заалт**  “66.1.7.чиг үүргийн шинжилгээ хийхэд төрийн байгууллагад мэргэшил, арга зүйн зөвлөгөө өгөх;”**Үнэлгээ:**Дээрх зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан байна. |
| 3 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх |  **3 дугаар зүйл.**Төрийн албаны тухай 17 дугаар зүйлийн зүйлийн 17.1 дэх хэсгийн, 18 дугаар зүйлийн 18.7 дахь хэсгийн, 21 дүгээр зүйлийн 21.5 дахь хэсгийн “төрийн албаны төв байгууллагын” гэснийг “Засгийн газрын” гэж тус тус, 27 дугаар зүйлийн 27.1.1 дэх заалтын “төрийн байгууллагад ажиллаж байгаа төрийн албан хаагчдаас,” гэснийг “төрийн байгууллагад ажиллаж байгаа төрийн албан хаагчид, энэ хуулийн 23.3-т заасан байгууллагад ажиллаж байгаа болон мэргэжлээрээ ажиллаж байгаа иргэнээс,” гэж, мөн зүйлийн 27.1.2 дахь заалтын “эсхүл холбогдох бусад төрийн байгууллагад ажиллаж байгаа төрийн албан хаагчдаас” гэснийг “эсхүл холбогдох бусад төрийн байгууллагад ажиллаж байгаа төрийн албан хаагчид, энэ хуулийн 23.3-т заасан байгууллагад ажиллаж байгаа, түүнчлэн мэргэжлээрээ ажиллаж байгаа иргэнээс” гэж, 33 дугаар зүйлийн 33.7 дахь хэсгийн “жилд” гэснийг “улиралд” гэж, “23.3, 23.4, 23.5, 23.6” гэсэн дугаарыг “23.6, 23.7, 23.8, 23.9” гэж тус тус өөрчилсүгэй. **Үнэлгээ:**Хуулийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан байна.  |
| 4 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх | **4 дүгээр зүйл.**Төрийн албаны тухай хуулийн 66 дугаар зүйлийн 66.1.8 дахь заалтын “улсын болон орон нутгийн төсвийн удирдлагын зардлын төслийг боловсруулах, хянаж батлахад зохих журмын дагуу санал гаргах” гэснийг тус тус хассугай. **Үнэлгээ:**Хуулийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан байна. |
| 5 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх | **5 дугаар зүйл.**Төрийн албаны тухай хуулийн 41 дүгээр зүйлийн 41.3 дахь хэсэг, 64 дүгээр зүйлийн 64.2.3 дахь заалтыг тус тус хүчингүй болсонд тооцсугай.**Үнэлгээ:**Дээрх зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан байна. |

### 4.4.“Харилцан уялдаа” шалгуур үзүүлэлтээр үнэлсэн талаар

**“Харилцан уялдаа”** гэсэн шалгуур үзүүлэлтийн хүрээнд хуулийн төслийг аргачлалд тусгасан хуулийн төслийн үр нөлөөг үнэлэх стандарт асуултуудад хариулах замаар уялдаа холбоог шалгахын тулд хуулийн төслийн бүх заалтын хүрээнд үзэхээр тооцлоо. Аргачлалын 4.10-т заасан шаардлага, шалгуурын дагуу үнэлснийг хүснэгт 7-оос үзнэ үү.

Хүснэгт 8

|  |  |  |  |
| --- | --- | --- | --- |
| **№** | **Асуулт** | **Хариулт** | **Дүн шинжилгээ** |
| 1 | Хуулийн төслийн зохицуулалт тухайн хуулийн зорилттой нийцэж байгаа эсэх | Тийм | Хуулийн төсөл бүхэлдээ энэхүү шаардлагыг хангасан байна. |
| 2 | Хуулийн төслийн “Хууль тогтоомж” гэсэн хэсэгт заасан хуулиудын нэр тухайн харилцаанд хамаарах хууль мөн эсэх | Тийм  | Ийм зохицуулалт тусгах шаардлагагүй.  |
| 3 | Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх | Тийм | Хуулийн төсөл бүхэлдээ энэхүү шаардлагыг хангасан байна. |
| 4 | Хуулийн төслийн зүйл, заалт тухайн хуулийн төсөл болон бусад хуулийн заалттай нийцэж байгаа эсэх | Тийм  | Хуулийн төсөл бүхэлдээ энэхүү шаардлагыг хангасан байна. |
| 5 | Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх | Үгүй | Хуулийн төслийн хүрээнд давхардал илрээгүй. |
| 6 | Хуулийн төслийг хэрэгжүүлэх этгээдийг тодорхой тусгасан эсэх | Тийм | Хуулийн төсөл бүхэлдээ энэхүү шаардлагыг хангасан байна. |
| 7 | Хуулийн төсөлд шаардлагатай зохицуулалтыг орхигдуулсан эсэх | Үгүй  | Хуулийн төслийн хүрээнд орхигдуулсан зохицуулалт илрээгүй. |
| 8 | Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх | Үгүй | Давхардал илрээгүй. |
| 9 | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх | Үгүй | Төрийн бус байгууллага, мэргэжлийн холбоодоор ямар нэгэн чиг үүрэг хэрэгжүүлэх боломжгүй байдаг.  |
| 10 | Татварын хуулиас бусад хуулийн төсөлд албан татвар, төлбөр, хураамж тогтоосон эсэх | Үгүй | Хуулийн төсөлд албан татвар, төлбөр, хураамж тогтоогоогүй. |
| 12 | Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх | Үгүй | Хязгаарласан зохицуулалт илрээгүй. |
| 13 | Хуулийн төслийн зүйл, заалт жендерийн эрх тэгш байдлыг хангасан эсэх |  | Хуулийн төсөл жендерийн тэгш байдлыг хөндөөгүй байна. |
| 14 | Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх | Үгүй | Өрсөлдөөнийг хязгаарлахад чиглэсэн зохицуулалт илрээгүй.  |
| 15 | Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх | Үгүй  | Хуулийн төслөөс ийм төрлийн заалт илрээгүй болно.  |
| 16 | Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх. | Үгүй | Хуулийн төсөлд хариуцлагын талаар тусгах шаардлагагүй болно. |

Дээрх үнэлгээнээс дүгнэж үзвэл хуулийн төслийн зүйл заалт өөр хоорондоо болон Монгол Улсын Үндсэн хууль, бусад хүчин төгөлдөр үйлчилж байгаа хууль тогтоомжтой давхардал үүсгээгүй байна гэж үзлээ.

**ТАВ.ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ**

Хуулийн төсөл нь дэвшүүлсэн зорилгоо хангасан эсэх, практикт хэрэгжих боломжтой эсэх, бусад хуулиудтай хэрхэн уялдсан, хуулийн төслийн найруулга, хэл зүй ойлгомжтой эсэх гэсэн шалгуур үзүүлэлт тус бүрийн дагуу хийсэн үнэлэлтийг нэгтгэн дараах Дүгнэлтийг хийж, Зөвлөмж боловсрууллаа.

**5.1.ҮНЭЛЭЛТ, ДҮГНЭЛТ**

Төрийн албаны тухай хуульд нэмэлт, өөрчлөлт оруулах тухай хуулийн үзэл баримтлал болон хуулийн төсөлтэй танилцаж, үр дагавар үүсгэж байгаа гол ач холбогдолтой гэсэн заалтуудыг сонгох болон бүхэлд нь авч үзэж, аргачлалд заасан үе шат бүрийн дагуу хийгдсэн ажиллагааны хүрээнд энэ дүгнэлтийг гаргаж байна:

**1.Зорилгод хүрэх байдал шалгуур үзүүлэлтээр:**

Хуулийн төслийн зохицуулалт нь хуулийн төслийг боловсруулах болсон хэрэгцээ, шаардлага, үндэслэлүүдтэй нийцэж байх байгаа болон үзэл баримтлалаар тодорхойлсон зорилгыг бүрэн илэрхийлж чадсан эсэхэд, мөн хуулийн төслийн зорилгыг уг хуулийн бусад зохицуулалт хангаж, илэрхийлж чадахаар бүрэн, гүйцэт томьёологдсон эсэхэд үнэлгээ хийхэд зорилгодоо хүрэх шалгуур үзүүлэлтэд нийцсэн гэж дүгнэж байна.

**2.Практикт хэрэгжих боломж шалгуур үзүүлэлтээр:**

Хуулийн төслийг бүхэлд нь авч үзэхэд хувьд түүнийг хэрэгжүүлэх этгээд тодорхой, тэдгээр этгээдэд тухайн хуулийн зохицуулалтыг хэрэгжүүлэх боломж байгаа тул практикт хэрэгжих боломж шалгуур үзүүлэлтэд нийцсэн гэж дүгнэж байна.

**3.Ойлгомжтой байдал шалгуур үзүүлэлтээр**:

Хуулийн төслийг бүхэлд нь авч үзэхэд Хууль тогтоомжийн тухай хуулийн 25, 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан гэж үзэж байна.

**4.Харилцан уялдаа шалгуур үзүүлэлтээр**:

Энэхүү шалгуур үзүүлэлтийн хүрээнд хуулийн төслийг Хууль тогтоомжийн төслийн үр нөлөөг үнэлэх аргачлалд заасан асуултад хариулах байдлаар шалгасан. Харилцан уялдаатай бадлыг хангасан байна.

**5.2.ЗӨВЛӨМЖ**

 Төрийн албаны тухай хуульд нэмэлт, өөрчлөлт оруулах тухай хуулийн төслийн үр нөлөөг тооцох ажиллагааны үр дүнд гарсан дүгнэлтэд үндэслэн дараах энэхүү хуулийн төслийн хэрэгцээ шаардлагыг урьдчилан тандан судалсан тайлан, хуулийн төслийн үзэл баримтлал, төсөл, танилцуулга, төслийн үр нөлөөг тооцсон үнэлгээний тайлан, зарлын тооцоо зэрэг холбогдох бүрдлийн хамт уг хуулийн төслийг Улсын Их Хуралд өргөн мэдүүлэх нь зүйтэй байна.

---оОо---

**АШИГЛАСАН ЭХ СУРВАЛЖИЙН ЖАГСААЛТ**

1.Хууль тогтоомжийн тухай хууль;

2.Монгол Улсын Үндсэн хууль;

3.Төрийн албаны тухай хууль;

4.Засгийн газрын 2016 оны 01 дүгээр сарын 25-ны өдрийн “Аргачлал батлах тухай” 59 дүгээр тогтоол;

5.Төрийн захиргааны байгууллагын удирдах албан тушаалын судалгаа[[2]](#footnote-2).

6.Төрийн үйлчилгээний байгууллагын удирдах албан тушаалын тоо[[3]](#footnote-3).

7.Төрийн албанд жинхэлж, танграг өргөөгүй, түр орлон гүйцэтгэгчээр ажиллаж байгаагийн голлох шалтгааны тухай Төрийн албаны зөвлөлийн дүгнэлт[[4]](#footnote-4).

8.Төрийн албаны тухай хуульд Хүний нөөцийн удирдлагын чиг үүргийг Засгийн газар, Төрийн албаны төв байгууллагын хооронд оновчтой хуваарилах санал.

 9.Монгол Улсын төрийн албаны хүний нөөцийн удирдлагын тогтолцоо/харьцуулсан судалгаа/.

---оОо---

1. Монгол Улсын Засгийн газрын 2016 оны 59 дүгээр тогтоолын 2 дугаар хавсралт. [↑](#footnote-ref-1)
2. Төрийн албаны зөвлөлийн 2021 оны 04 дүгээр сарын 16-ны өдрийн 01/дугаар албан бичгийн 1 дүгээр хавсарлт. [↑](#footnote-ref-2)
3. Мөн албан бичгийн 2 дугаар хавсралт. [↑](#footnote-ref-3)
4. Мөн албан бичгийн 3 дугаар хавсралт. [↑](#footnote-ref-4)